Размова праходзіла ў грэка-каталіцкім парафіяльным цэнтры, недалёка ад плошчы ля Базылікі Нараджэньня Хрыстова, дзе месяц таму, 24 траўня 2014 году, служыў Сьвятую Імшу Яго Сьвятасьць Папа Францішак, заклікаючы мясцовых хрысьціянаў будаваць адносіны братэрства, прабачэньня і прымірэньня. Мельхіцкі душпастыр з Бэтлеему а. Абуна Якуб Абу Сада на той папскай сьв. Імшы сьпяваў урывак з Евангельля.